Striežovce

Striežovce sú miestna časť obce Hrušovo v okrese Rimavská Sobota. Do roku 1960 samostatná obec.Striežovce. In: 

 Polohopis 
Obec sa nachádza v Železníckom predhorí Revúckej vrchoviny, v údolí Striežovského potoka, v nadmorskej výške 263 m n. m.
Leží na odbočke cesty III. triedy z Teplého Vrchu do Hrušova a ďalej do Rovného, 2,5 km severozápadne od obce Hrušovo.

 Kultúra a zaujímavosti 
 Pamiatky 
 Evanjelický kostol, jednoloďová klasicistická stavba s polkruhovým ukončením presbytéria, bez veže, z roku 1811. Úpravami prešiel v rokoch 1907 a 1943. V interiéri sa nachádza kazetový strop a trojramenná empora. Oltár je klasicistický, stĺpová architektúra z doby vzniku kostola s olejoaľbou Kristus v Getsemanskej záhrade. Kazateľnica pochádza zo začiatku 19. storočia, podobne aj organ. Kostol má hladké fasády, okná majú eliptické ukončenie. Hlavnej fasáde dominuje výrazný trojuholníkový štít, predelený kordónovou rímsou. Vstup je riešený ako jednoosový stĺpový portikus ukončený trojuholníkovým štítom.

 Dedinská zvonica, drevená neskorobaroková stavba na štvorcovom pôdoryse z druhej polovice 18. storočia. Nachádzajú sa tu zvony z rokov 1922 a 1950. Zvonica má kamenný základ a drevenú arkádovú nadstavbu, strecha je stanová. Je pravdepodobné, že túto zvonicu stavali rovnakí majstri ako zvonicu v Hrušove.

 Referencie 

Kategória:Hrušovo
Kategória:Miestne časti na Slovensku
Kategória:Slovenské obce zaniknuté zlúčením